**Poistná zmluva na flotilové havarijné poistenie č. ..................**

uzatvorená v zmysle § 788 a nasl. zákona č. 40/1964 Zb. Občiansky zákonník v znení neskorších predpisov (ďalej ako „**Občiansky zákonník**“) (ďalej len„**Zmluva**“)

**Článok I.**

**Zmluvné strany**

**1. Názov: Slovenská inovačná a energetická agentúra**

Sídlo: Bajkalská 27, 827 99 Bratislava

Štatutárny orgán: Ing. Peter Blaškovitš, generálny riaditeľ

Právna forma: štátna príspevková organizácia zriadená rozhodnutím ministra hospodárstva Slovenskej republiky č. 63/1999 s účinnosťou od 1.5.1999 v znení nadväzujúcich rozhodnutí

IČO: 00 002 801

DIČ: 2020877749

IČ DPH: SK 2020877749

Bankové spojenie: Štátna pokladnica

IBAN: SK65 8180 0000 0070 0006 2596

BIC: SPSRSKBA

Vecne zodpovedný: Mgr. Martina Bobačicová

Kontakt: tel.: +421  908 533 525; e-mail: martina.bobacicova@siea.gov.sk

(ďalej len „**Poistník**“)

a

**2.** Obchodné meno:

Sídlo:

Štatutárny orgán:

Zapísaný v:

IČO:

DIČ:

IČ DPH:

Bankové spojenie:

IBAN:

BIC:

vecne zodpovedný:

Kontakt:

tel.:      , e-mail:

(ďalej len „**Poisťovateľ**“),

(spoločne ďalej aj ako „**Zmluvné strany**“ alebo jednotlivo ako „**Zmluvná strana**“).

**Preambula**

1. Podkladom pre uzavretie Zmluvy sú podmienky uvedené vo Výzve na predkladanie ponúk a pokyny na vypracovanie ponúk na zákazku č. NZ 4321a ponuka Poisťovateľa predložená na uvedenú zákazku zadávanú podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Ponuka Poisťovateľa tvorí neoddeliteľnú súčasť tejto zmluvy ako Príloha č. 1 a Príloha č. 3.

**Článok II.**

**Predmet zmluvy**

1. Predmetom Zmluvy je flotilové havarijné poistenie (ďalej ako „**Poistenie**“), a to súboru motorových vozidiel. Podrobná špecifikácia predmetu Zmluvy je uvedená v Prílohe č. 2 „Opis predmetu zákazky“. Súbor motorových vozidiel je uvedený v Prílohe č. 1 „Podrobná špecifikácia ceny a zoznam SMV (Návrh uchádzača na plnenie kritérií a zoznam SMV)“ tejto zmluvy (ďalej ako „**Zoznam vozidiel**“ alebo aj ako „**Flotila vozidiel**“) a je neoddeliteľnou súčasťou Zmluvy alebo na Prihláške do poistenia (ďalej ako „**Prihláška**“). Predmetom Poistenia sú v zmysle Zmluvy motorové vozidlá z Flotily vozidiel uvedené v Zozname vozidiel, ich časti a príslušenstvo tvoriace ich štandardnú a povinnú výbavu.
2. Poistnou zmluvou sa Poisťovateľ zaväzuje poskytnúť Poistníkovi v dojednanom rozsahu poistné plnenie, ak nastane poistná udalosť bližšie špecifikovaná v Zmluve a poistník je povinný platiť riadne a včas poistné.
3. Poistenie motorových vozidiel sa riadi poistnými podmienkami Poisťovateľa (ďalej ako „**Poistné podmienky**“), ktoré Poistník obdŕžal a bol s nimi oboznámený, čo potvrdzuje podpisom na Zmluve. Poistné podmienky tvoria neoddeliteľnú súčasť Zmluvy ako Príloha č. 4. Zmluvné strany sa dohodli, že v prípade rozdielov medzi ustanoveniami Zmluvy a ustanoveniami Poistných podmienok, majú prednosť ustanovenia Zmluvy.

**Článok III.**

**Vznik Poistenia**

1. Poistenie vozidiel, ktoré sú uvedené v Zozname vozidiel pri uzatváraní Zmluvy alebo v Prihláške začína dňom, ktorý je v Zozname vozidiel uvedený ako začiatok poistenia, nie ale skôr ako je deň nadobudnutia účinnosti Zmluvy.
2. Poistenie vozidla Flotily vozidiel, ktoré nie je uvedené v Zozname vozidiel alebo v Prihláške pri uzatváraní Zmluvy, môže vzniknúť aj rozšírením Zoznamu vozidiel alebo Prihlášky niektorým z nasledujúcich spôsobov:
3. doručením doplneného Zoznamu vozidiel (len s uvedením vozidiel vstupujúcich do poistenia dodatočne) v elektronickej forme tak, ako je uvedené nižšie v tomto článku, alebo
4. doručením scanu vyplnenej Prihlášky v elektronickej forme tak, ako je uvedené nižšie v tomto článku.
5. Prihlásenie vozidiel do poistenia podľa ods. 2. písm. a) a b) tohto článku vykoná Poisťovateľ na základe doplneného Zoznamu vozidiel alebo vyplnenej Prihlášky, doručených v elektronickej forme, a to z elektronickej adresy (ďalej ako „**e-mailovej adresy**“) kontaktnej osoby Poistníka. Poistenie vozidla alebo vozidiel prihlásených takýmto spôsobom začína dňom uvedeným v Zozname vozidiel alebo na Prihláške, nie však skôr ako v deň doručenia niektorého z uvedených dokumentov na e-mailovú adresu kontaktnej osoby Poisťovateľa.
6. Zmluvné strany sa dohodli, že Poisťovateľ akceptuje elektronické žiadosti o dopoistenie alebo odpoistenie jednotlivého motorového vozidla, a to bez doloženia originálu zaradenky alebo vyradenky poštou. Začiatok Poistenia vozidiel vstupujúcich do Poistenia je deň uvedený na Zozname vozidiel alebo Prihláške, nie však skôr ako je deň podpísania Zoznamu vozidiel alebo Prihlášky Zmluvnými stranami. Poistník je povinný originál Zoznamu vozidiel alebo Prihlášky doručiť Poisťovateľovi najneskôr do 3 dní od takéhoto prihlásenia vozidla do Poistenia.
7. Poistník je povinný najneskôr do 3 dní od prihlásenia vozidla do Poistenia niektorým zo spôsobov uvedených v ods. 2 tohto článku Zmluvy doručiť Poisťovateľovi doklady týkajúce sa vozidiel, a to najmä: osvedčenie o evidencii vozidla (resp. technický preukaz), faktúra (resp. doklad o stanovení poistnej sumy vozidla). Ak si túto povinnosť nesplní, Poisťovateľ má právo od takto dojednaného poistenia vozidla odstúpiť; pričom poistenie zaniká od počiatku. Zmluvné strany sa dohodli, že Poisťovateľ akceptuje zaslanie dokladov podľa tohto odseku elektronicky, prostredníctvom e-mailu. Zasielanie dokladov podľa tohto odseku sa bude vykonávať prostredníctvom vecne zodpovedných osôb.
8. Zmluvné strany sa dohodli, že pri vzniku Poistenia oznámia druhej Zmluvnej strane údaje o kontaktných osobách. Akúkoľvek zmenu kontaktných osôb Poistníka alebo Poisťovateľa alebo zmenu ich kontaktných údajov, je možné vykonať písomne, a to doručením informácie o novej kontaktnej osobe alebo o jej nových kontaktných údajoch osobne alebo jej zaslaním prostredníctvom pošty, alebo elektronickou formou. Zmeny kontaktných osôb alebo zmeny ich kontaktných údajov nadobúdajú účinnosť dňom doručenia takejto informácie druhej Zmluvnej strane.

**Článok IV.**

**Doba poistenia, poistné obdobie**

1. Táto Zmluva sa uzatvára na dobu určitú, a to od 01.01.2022, 00:00 hod. do 31.12.2022, 24:00 hod. Poistným obdobím Flotily vozidiel je 1 (jeden) rok, pričom poistná doba je stanovená so začiatkom 01.01.2022, 00:00 hod. a koncom 31.12.2022, 24:00 hod.

**Článok V.**

**Rozsah Poistenia**

1. Poistenie sa dojednáva medzi Zmluvnými stranami pre prípad poistnej udalosti:
2. poškodenia alebo zničenia vozidla v dôsledku havárie,
3. odcudzenia celého vozidla alebo jeho časti,
4. poškodenia alebo zničenia vozidla v dôsledku živelnej udalosti,
5. úmyselného poškodenia alebo zničenia – vandalizmus (zistený – nezistený).
6. Osobitné podmienky poistenia sú nasledovné:
7. Poistenie je dojednané so spoluúčasťou: pre všetky motorové vozidlá s nulovou spoluúčasťou.
8. V rámci poistenia je poistením kryté aj poistenie čelných skiel s nulovou spoluúčasťou.
9. Poistenie je dojednané s územnou platnosťou: Európa.
10. Verejný obstarávateľ (Poistník) si vyhradzuje právo na aktualizáciu zoznamu motorových vozidiel, ktoré vstúpia do poistenia k 01.01.2022. Motorové vozidlá vstupujúce do poistenia v priebehu platnosti poistnej zmluvy, budú zaradené za rovnakých podmienok ako je uvedené v ponuke.
11. Hodinová sadzba za opravu motorového vozidla je maximálne do výšky ceny opravy v autorizovanom servise.
12. Pri svojpomocnej oprave nie je obmedzená „suma za opravu“, pokiaľ nebudú prekročené náklady na prácu stanovené na základe časových noriem a technologických postupov dodávaných výrobcom vozidiel pre danú značku a typ poisteného vozidla. Za materiál je Poistník povinný predložiť doklady o nákupe.
13. V rámci poistenia sú dojednané aj asistenčné služby pre motorové vozidlá do 3,5 tony.
14. Poistením sú kryté aj náklady spojené s vyprostením motorového vozidla.
15. Opravu s hodnotou vyššou ako je dojednaná spoluúčasť na motorovom vozidle bude hradiť Poisťovateľ priamo servisu – vystavenie krycieho listu.
16. Poisťovateľ bude akceptovať existujúci spôsob zabezpečenia motorových vozidiel klienta a poistné sumy (vstupné hodnoty) poistených motorových vozidiel ako nové ceny – vzťahuje sa to na motorové vozidlá vstupujúce do poistenia od počiatku a taktiež na motorové vozidlá vstupujúce do poistenia v priebehu trvania poistnej zmluvy.
17. Poisťovateľ nebude uplatňovať princíp podpoistenia.
18. Poisťovateľ nebude vyžadovať vstupné obhliadky motorových vozidiel pri vstupe do poistenia.
19. Poistenie sa vzťahuje aj na škody spôsobené zvieratami.
20. Poistenie sa vzťahuje aj na škody spôsobené na predmete poistenia alebo jeho časti požiarom alebo výbuchom, pokiaľ sa preukáže neoprávnený zásah inej osoby.
21. Sadzby pre výpočet poistného sú záväzné a nemenné počas celej doby poistenia.
22. Poistné bude hradené v ročnej splátke.
23. Motorové vozidlá zakúpené v priebehu poistného obdobia budú zaraďované do existujúcej poistnej zmluvy za rovnakých podmienok, pričom v takomto prípade uhradí verejný obstarávateľ alikvotné poistné v zmysle zaslaného predpisu – vyúčtovania poistného.
24. Neoddeliteľnou súčasťou poistnej zmluvy bude príloha „Zoznam motorových vozidiel s rozpisom ročného poistného za každé motorové vozidlo pre dané poistné obdobie“ s rozpisom poistného za poistné obdobie na rok 2022 v EUR a taktiež „Kompletný sadzobník“ s ročnou sadzbou a sumou poistného na havarijné postenie motorového vozidla na všetky vozidlá s celkovou hmotnosťou do 3,5 tony a prípojné vozidlá, traktory a nákladné vozidlá s celkovou hmotnosťou nad 3,5 tony, s uplatnením rovnakej výšky zľavy a bonusov ako sa uplatnili v rámci ponuky. Ceny (sadzby) poistného predložené uchádzačom musia zahŕňať aj daň z poistenia vo výške 8 %.
25. Poisťovateľ nemôže znížiť požadovaný minimálny rozsah poistenia uvedený v Zmluve svojimi Všeobecnými poistnými podmienkami a inými zmluvnými dojednaniami.

**Článok VI.**

**Výška poistného a splatnosť poistného**

1. Ročné poistné je stanovené v zmysle poistných sadzieb podľa Sadzobníka, ktorý tvorí neoddeliteľnú súčasť Zmluvy ako Príloha č. 3 a ponuky Poisťovateľa, ktorá tvorí neoddeliteľnú súčasť Zmluvy ako Príloha č.1. Podľa zákona č. 222/2004 Z. z. o dani z pridanej hodnoty v znení neskorších predpisov sú poisťovacie služby od DPH oslobodené. Z uvedeného dôvodu výška poistného bude uvedená v predpise poistného bez DPH.
2. Zmluvné strany sa dohodli, že poistné bude uhradené jednorazovo na celé poistné obdobie, t. j. ročne. Poisťovateľ vykoná predpis (vyúčtovanie) poistného vo výške zodpovedajúcej dohodnutému poistnému, a to naraz pre celú Flotilu vozidiel, pričom predpis bude obsahovať zoznam poistených motorových vozidiel s vyčíslením poistného na každé motorové vozidlo pre dané poistné obdobie. Zmluvné strany sa dohodli, že poistné je splatné k dátumu uvedenému na tomto predpise (vyúčtovaní) poistného. Predpisom (vyúčtovaním) poistného sa rozumie písomné oznámenie výšky a splatnosti poistného, ktoré Poisťovateľ zasiela Poistníkovi.
3. Poisťovateľ vykoná predpis (vyúčtovanie) poistného vo výške zodpovedajúcej dohodnutému poistnému pre celú Flotilu vozidiel, resp. poistné bude uhradené jednorazovo na celú poistnú dobu (t. j. raz ročne) za aktuálny stav motorových vozidiel poistených k 01.01.2022 a motorové vozidlá zakúpené v priebehu poistného obdobia budú zaraďované do tejto Zmluvy za rovnakých podmienok, pričom Poisťovateľ uhradí alikvotné poistné v zmysle zaslaného predpisu – vyúčtovania poistného. Predpisom (vyúčtovaním) poistného sa rozumie písomné oznámenie výšky a splatnosti poistného, ktoré Poisťovateľ zasiela Poistníkovi. Predpis poistného musí obsahovať zoznam poistených motorových vozidiel s vyčíslením poistného na každé motorové vozidlo pre dané poistné obdobie.
4. Poistné bude uhradené na základe predpisu poistného predloženého Poisťovateľom, a to bezhotovostným prevodom na účet Poisťovateľa. Predpis bude mať 30 dňovú lehotu splatnosti odo dňa jeho doručenia Poistníkovi. Predpis musí obsahovať všetky náležitosti podľa platného právneho poriadku Slovenskej republiky, špecifikáciu poskytovaného poistenia a špecifikáciu sumy poistného. Predpis musí obsahovať všetky náležitosti v súlade so všeobecne záväznými právnymi predpismi platnými v Slovenskej republike, v opačnom prípade je Poistník oprávnený vrátiť ho na prepracovanie alebo doplnenie Poisťovateľovi, lehota splatnosti predpisu v tom prípade začne plynúť dňom doručenia opraveného a úplného predpisu.
5. Poistné sa považuje za uhradené dňom jeho odpísania z účtu Poistníka uvedeného v Článku I. Zmluvy v prospech Poisťovateľa.
6. V prípade vzniku poistenia vozidla počas poistného obdobia, za ktoré je uhradené jednorazové poistné, je Poisťovateľ oprávnený podľa podmienok tejto Zmluvy predpísať Poistníkovi prorátne (pomerné) poistné priebežne v závislosti od zvýšenia alebo zníženia počtu vozidiel vo flotile. Poistník sa zaväzuje uhradiť poistné v súlade s bodmi 3, 4 a 5 tohto článku.
7. V zmysle Zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov vznikne po zriadení fakturačného systému povinnosť prijímať a vydávať zaručené elektronické faktúry.

**Článok VII.**

**Osobitné dojednania**

1. Poistník je povinný pri uzatváraní poistenia uviesť všetky požadované údaje o vozidlách Flotily vozidiel prostredníctvom Zoznamu vozidiel alebo Prihlášky.
2. Poistník je povinný vozidlá odhlasovať z poistenia do 30 dní od zmeny majúcej za následok zánik poistenia dokladovaním tejto zmeny príslušným dokladom. Odhlásenie vozidla z poistenia je možné vykonať elektronickou formou zaslaním oznámenia z e-mailovej adresy kontaktnej osoby Poistníka na e-mailovú adresu kontaktnej osoby Poisťovateľa a doložením príslušného dokladu preukazujúceho dôvod odhlásenia vozidla z poistenia, alebo zaslaním odhlásenia a príslušného dokladu preukazujúceho dôvod odhlásenia vozidla z poistenia prostredníctvom pošty.
3. Poisťovateľ je povinný strpieť výkon kontroly, auditu, overovania oprávnenými orgánmi a inštitúciami, ktoré budú súvisieť s plnením predmetu tejto zmluvy a je povinný tiež poskytnúť oprávneným osobám všetku potrebnú súčinnosť. Poisťovateľ berie na vedomie, že financovanie tejto zmluvy bude uskutočnené z rozpočtových a vlastných finančných prostriedkov účastníka v zmysle zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a finančných prostriedkov z poskytnutých nenávratných finančných príspevkov v rámci jednotlivých výziev financovaných z projektov EŠIF.

**Článok VIII.**

**Dôvernosť informácií**

1. Zmluvné strany sa dohodli, že všetky skutočnosti, informácie a údaje, o ktorých sa dozvedeli v súvislosti so Zmluvou, sú dôvernými informáciami (ďalej ako „**Dôverné informácie**“), o ktorých sú Zmluvné strany povinné zachovávať mlčanlivosť, ak ďalej nie je dohodnuté inak.
2. Záväzok zmluvných strán zachovávať mlčanlivosť podľa Zmluvy nie je časovo obmedzený a trvá i po zániku Zmluvy.
3. Zmluvné strany sa zaväzujú, že Dôverné informácie bez predchádzajúceho písomného súhlasu druhej Zmluvnej strany ďalej neposkytnú tretím osobám a ani neumožnia prístup tretích osôb k Dôverným informáciám. Za tretie osoby sa nepovažujú členovia orgánov Zmluvných strán, zamestnanci Zmluvných strán, audítori alebo právni a iní poradcovia Zmluvných strán, ktorí sú viazaní ohľadne im sprístupnených dôverných informácii povinnosťou mlčanlivosti na základe zmluvy alebo zákona.
4. Za porušenie povinnosti zachovávať mlčanlivosť o Dôverných informáciách podľa tohto článku Zmluvy sa nepovažuje ich poskytnutie príslušným štátnym orgánom, pokiaľ to vyplýva zo všeobecne záväzného právneho predpisu, použitie Dôverných informácií v prípadných súdnych, rozhodcovských, správnych a iných konaniach ohľadom práv a povinností vyplývajúcich z tejto Zmluvy, ako aj ich použitie, pokiaľ sa stali verejne známymi alebo zverejnenie Zmluvy v Centrálnom registri zmlúv vedenom Úradom vlády SR v súlade s príslušnými právnymi predpismi.
5. Zmluvné strany sa zaväzujú dodržiavať príslušné právne predpisy v oblasti ochrany osobných údajov, najmä zákon č. 18/2018 Z. z. o ochrane osobných údajov a o zmene a doplnení niektorých zákonov a zodpovedajúcim spôsobom sa zaväzujú zaviazať k ich dodržiavaniu aj svojich zamestnancov a tretie osoby podieľajúce sa na plnení tejto Zmluvy.

**Článok IX.**

**Záverečné ustanovenia**

1. Zmluva sa uzatvára na dobu určitú, a to od 01.01.2022, 00:00 hod. do 31.12.2022, 24:00 hod., pričom Zmluva nadobúda platnosť dňom jej podpisu oboma Zmluvnými stranami a účinnosť dňa 01.01.2022 za predpokladu, že bola aspoň jeden deň vopred zverejnená v Centrálnom registri zmlúv. V prípade, ak Zmluva nenadobudla účinnosť dňa 01.01.2022 z dôvodu, že nebola aspoň jeden deň vopred zverejnená v Centrálnom registri zmlúv, nadobudne účinnosť nasledujúci deň po dni zverejnenia v Centrálnom registri zmlúv.
2. Zánikom Zmluvy alebo zánikom posledného vozidla z Flotily vozidiel zaniká havarijné poistenie celej Flotily vozidiel podľa tejto Zmluvy.
3. Spôsob zániku poistenia jednotlivých motorových vozidiel z Flotily vozidiel upravujú Poistné podmienky.
4. Zmluva zanikne aj v prípade písomnej výpovede Poistníka, a to aj bez uvedenia dôvodu, pričom výpovedná lehota je dva mesiace, ktorá začína plynúť od prvého dňa mesiaca nasledujúceho po mesiaci, v ktorom bola výpoveď doručená Poisťovateľovi.
5. Zmluva môže zaniknúť aj na základe vzájomnej písomnej dohody oboch Zmluvných strán.
6. Písomnosti podľa tejto Zmluvy je možné doručovať poštou, kuriérom, faxom alebo elektronickými prostriedkami. Elektronickými prostriedkami a faxom nie je možné zasielať predpis poistného, výpovede a odstúpenia od Zmluvy. Pokiaľ sú písomnosti doručované elektronickými prostriedkami alebo faxom, považujú sa tieto za doručené momentom ich odoslania.
7. Písomnosti doručované poštou sa považujú za doručené prevzatím alebo odmietnutím prevzatia zásielky, a ak ich Zmluvná strana neprevezme na adrese uvedenej v záhlaví tejto Zmluvy alebo na korešpondenčnej adrese písomne oznámenej druhej Zmluvnej strane, považujú sa písomnosti za doručené tretím dňom od uloženia zásielky na pošte. V prípade, ak zásielku nemožno na adrese podľa tohto bodu doručiť z dôvodu „Adresát neznámy“, považuje sa zásielka za doručenú dňom jej vrátenia odosielateľovi.
8. Poistník uzatvára zmluvu vo vlastnom mene.
9. Prílohy č. 1 – 4 sú neoddeliteľnou súčasťou tejto Zmluvy:

* Príloha č. 1 : Podrobná špecifikácia ceny a zoznam SMV (Návrh uchádzača na plnenie kritérií a zoznam SMV),
* Príloha č. 2: Podrobná špecifikácia predmetu zmluvy (Opis predmetu zákazky),
* Príloha č. 3: Kompletný sadzobník,
* Príloha č. 4: Poistné podmienky Poisťovateľa.

1. Zmluva sa vyhotovuje v štyroch (4) rovnopisoch, dva (2) rovnopisy pre poistníka a dva (2) pre poisťovateľa.
2. Akékoľvek dodatky a zmeny Zmluvy sú platné len v písomnej forme, po ich odsúhlasení a podpísaní oboma Zmluvnými stranami.
3. Ostatné právne vzťahy neupravené touto zmluvou sa riadia príslušnými ustanoveniami. Občianskeho zákonníka, zákona č. 513/1991 Z. z. Obchodný zákonník v znení neskorších predpisov a ostatnými všeobecne záväznými právnymi predpismi platnými v Slovenskej republike.
4. Pokiaľ by niektoré ustanovenie Zmluvy bolo, alebo by sa stalo neplatným alebo neúčinným, či už úplne alebo len sčasti, ostatné ustanovenia tejto Zmluvy, ktorých sa neplatnosť alebo neúčinnosť priamo netýka, tým nie sú dotknuté a ostávajú naďalej v platnosti a účinnosti. Zmluvné strany sa zároveň v takomto prípade zaväzujú bez zbytočného odkladu nahradiť neplatné alebo neúčinné ustanovenie Zmluvy takým, ktoré bude platné a účinné, a ktoré bude v čo možno najväčšej možnej miere zodpovedať vôli a úmyslu Zmluvných strán vyjadreným v neplatnom alebo neúčinnom ustanovení. Ak to nebude právne možné, na úpravu vzťahu medzi Zmluvnými stranami sa použije taká platná právna úprava, ktorá sa svojou povahou čo možno najviac približuje účelu a obsahu tejto Zmluvy.
5. Zmluvné strany sa dohodli, že prípadné spory vzniknuté v súvislosti s plnením tejto Zmluvy budú riešiť predovšetkým vzájomnou dohodou. V prípade, že nebude možné vzájomný spor vyriešiť dohodou, obrátia sa Zmluvné strany na miestne a vecne príslušný súd Slovenskej republiky.
6. Poisťovateľ je oprávnený postúpiť práva a povinnosti vyplývajúce z tejto zmluvy v prospech tretej osoby len s predchádzajúcim písomným súhlasom Poistníka.
7. Zmluvné strany vyhlasujú, že ich zmluvná voľnosť nebola žiadnym spôsobom obmedzená, a že táto zmluva nebola uzavretá v tiesni za nápadne nevýhodných podmienok, ani v omyle.
8. Zmluvné strany vyhlasujú, že sú plne spôsobilé na právne úkony, že text tejto zmluvy je určitým a zrozumiteľným vyjadrením ich vážnej a slobodnej vôle byť ňou viazané, a že si Zmluvu riadne pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú svoje vlastnoručné podpisy.

V Bratislave, dňa.............................. V      , dňa

|  |  |
| --- | --- |
| **Poistník:** | **Poisťovateľ:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Slovenská inovačná a energetická agentúra**

**Ing. Peter Blaškovitš**

**generálny riaditeľ**